b'\n_START_ARTICLE_\nStasys Murza\n_START_SECTION_\nBiografija\n_START_PARAGRAPH_\n1968\xc2\xa0m. baig\xc4\x97 TSRS \xc4\x8cernigovo auk\xc5\xa1t\xc4\x85j\xc4\x85 karo lak\xc5\xabn\xc5\xb3 mokykl\xc4\x85 (Ukraina), 1977\xc2\xa0m.\xc2\xa0\xe2\x80\x93 Jurijaus Gagarino karo aviacijos akademij\xc4\x85 (Moninas, Maskvos sritis). Tarnavo Charkovo, \xc4\x8cernigovo, Voro\xc5\xa1ilovgrado auk\xc5\xa1t\xc5\xb3j\xc5\xb3 karo lak\xc5\xabn\xc5\xb3 mokykl\xc5\xb3 aviacijos daliniuose: 1968\xe2\x80\x931971\xc2\xa0m. lak\xc5\xabnas instruktorius, 1971\xe2\x80\x931972\xc2\xa0m. aviacijos grandies vadas, 1972\xe2\x80\x931974\xc2\xa0m.\xc2\xa0\xe2\x80\x93 eskadril\xc4\x97s vado pavaduotojas, 1977\xe2\x80\x931979\xc2\xa0m.\xc2\xa0\xe2\x80\x93 vadas, 1979\xe2\x80\x931983\xc2\xa0m. mokomojo pulko vado pavaduotojas, 1983\xe2\x80\x931986\xc2\xa0m.\xc2\xa0\xe2\x80\x93 vadas; 1983\xc2\xa0m. pulkininkas. 1986\xe2\x80\x931992\xc2\xa0m. \xc4\x8cernigovo auk\xc5\xa1tosios karo lak\xc5\xabn\xc5\xb3 mokyklos skryd\xc5\xbei\xc5\xb3 metodikos skyriaus vir\xc5\xa1ininkas._NEWLINE_Vienas ir su kitais pareng\xc4\x97 lak\xc5\xabn\xc5\xb3 parengimo program\xc5\xb3, aerodinamikos ir aviacijos taktikos, psichofiziologinio lak\xc5\xabn\xc5\xb3 parengimo vadov\xc4\x97li\xc5\xb3, kt. leidini\xc5\xb3, 1972\xe2\x80\x931992\xc2\xa0m. pareng\xc4\x97 daugiau kaip 10 akrobatinio skraidymo sporto meistr\xc5\xb3, 4 j\xc5\xb3 tapo TSRS \xc4\x8dempionais._NEWLINE_1992 m. Kra\xc5\xa1to apsaugos ministerijos aviacin\xc4\x97s tarnybos kovin\xc4\x97s parengties skyriaus vadovas, v\xc4\x97liau iki 2000\xc2\xa0m. Lietuvos karini\xc5\xb3 oro paj\xc4\x97g\xc5\xb3 vado pirmasis pavaduotojas. 1993\xc2\xa0m. pirmojo rango karo lak\xc5\xabnas, pulkininkas. 2000\xe2\x80\x932001\xc2\xa0m. Lietuvos aviacijos muziejaus direktoriaus pavaduotojas. Nuo 2001\xc2\xa0m. Lietuvos aeroklubo prezidentas ir Tarptautin\xc4\x97s aeronautikos federacijos viceprezidentas.'